**Litt om de forskjellige rubrikkene i vognkortet**

Det er litt ulike rubrikker avhengig av hva slags kjøretøy vognkortet er utstedt for. Så her må det også gjøres en søkeinnsats selv, men det er angitt noen forklaringer her som hjelp til lærer for å forberede seg. Samt inspirasjon. Det er ikke meningen at dette dokumentet skal benyttes som facit eller løsningsforslag eller oppslagsverktøy. Elevene skal selv ut og søke på informasjon. Men man kan hjelpe dem og hinte ved behov og om man ønsker å styre mot et spesielt tema.

<https://www.vegvesen.no/kjoretoy/kjop-og-salg/vognkort/hva-er-vognkort/>

|  |  |  |  |
| --- | --- | --- | --- |
| Merking i vognkort | Begrep i vognkort | Eksempel | Forklaring og forslag til samtale |
| 1. Identitet | | | |
| (A) | Kjennemerke | LY 78024 HVITT SS/SS | Nummeret som står på nummerskiltet, bakgrunnsfarge på nummerskiltet, skilttype foran og bak (SS=stort smalt)  <https://no.wikipedia.org/wiki/Kjennemerke_for_motorkj%C3%B8ret%C3%B8y_i_Norge>  <https://www.vegvesen.no/kjoretoy/eie-og-vedlikeholde/skilt/skiltserier/>  Om elevene er interessert i dette nummeret kan det for eksempel undersøkes hva bokstavene betyr (hvor bilen er registrert) eller den kan handle om hvilke nummer som er mulige og lede mot kombinatorikk. Hvor mange forskjellige skilt har vi? Har vi nok skilt til å ha forskjellige på alle kjøretøy? Osv. |
| (E) | Understellsnummer | WVWZZZ7NZFV037750 | Understellsnummer kalles også VIN-kode eller chassisnummer. Det er på en måte bilens «personnummer». Ikke alle produsenter har samme system, men det som er mest utbredt er slik:   1. symbol er hvilket land bilen er produsert i (W=Tyskland)    1. symbol er bilprodusent (VW= Volkswagen)   4-8. symbol er bilmerke (ZZZ7N = Sharan 7N)  9. symbol er et kontrollsymbol  10. symbol markerer produksjonsår der A er 2010 (F=2015)  11. symbol er produksjonsfabrikk  12- 17.symbol er bilens egne nummer  Kan la elevene utforske rundt understellsnummer. Hvorfor er det viktig og hva betyr de forskjellige delene.  <https://www.bruktdeler.com/svar%20paa%20ting%20du%20lurer%20paa/chassisnummer.htm> |
|  | Vognkortnummer | 201510954427 | Nummer på vognkort. Innført som en sikkerhet mot tyveri.  Hvordan kan det være en sikkerhet? |
|  | Utstedt dato | 2015-05-18 | Dato for utstedelse av vognkortet.  Hvordan skriver vi datoer? Hvordan kan dere vite hva som er måned og dag? Hvorfor tror dere det her er år – måned – dag? |
| 1. Merke/modell/type | | | |
| (D.1) | Merke | 5750 Volkswagen | Produsent. Usikker på hva 5750 står for. |
| (D.3) | Modell | Sharan | Kjøretøymodell hos produsent |
| (D.2) | Type | 7N | Hva slags versjon av kjøretøymodell |
| 1. Registreringsdatoer | | | |
| (B) | Registrert først gang | 2015-05-13 | Registreringsdatoer.  Kan snakke om: Hvordan skriver vi datoer? Hvordan kan dere vite hva som er måned og dag? Hvorfor tror dere det her er år – måned – dag? Sammenligne datoer i vognkortet. Hva kan dere si om eierhistorikken til kjøretøyet og annet ut fra datoene? |
|  | Registrert første gang i Norge | 2015-05-13 |
| (I) | Registrert på eier | 2015-05-13 |
| 4.Eier-/innehaveropplysninger | | | |
| (C.1.1/C.2.1) |  | Tvermyr | Etternavn |
| (C.1.1/C.2.1) |  | Håkon | Fornavn |
| (C.1.1/C.2.1) |  | Apolloveien 16 | Gateadresse |
| (C.1.1/C.2.1) |  | 3213 Sandefjord | Postadresse  Kan snakke om postnumre og forsøke å finne ut hva det sier om hvor man kommer fra. |
| 1. Klassifisering | | | |
| (J) | Kjøretøygruppe, teknisk | M1 | Søke opp hva slags kjøretøygrupper vi har. Her kommer begrepet totalvekt opp. Hva betyr det? Hvor mye veier ca en bil? Med og uten passasjerer? Vekt. Måling av vekt. Hvordan kan vi måle vekten på en bil?  Tabell fra statens vegvesen på koding er gjengitt under. |
|  | Kjøretøygruppe, avgift | 101 Personbil | Avgift på biler betales etter denne kodingen.  Hva er engangsavgift på biler? Hvordan beregnes den? Hvorfor skal forskjellige typer kjøretøy betale forskjellig? Hva er tanken bak det og hvor mye betaler man egentlig?  Tabell fra statens vegvesen på koding er gjengitt under.  <https://www.skatteetaten.no/bedrift-og-organisasjon/avgifter/bil/engangsavgift/> |
| 1. Farge/registreringsdistrikt/registreringskoder | | | |
| (R) | Farge | BLÅ | Farge på bilen |
|  | Registerførende distrikt | 211 Skien | Hvilken veistasjon som har registrert bilen. |
|  | Kjøringens art | 19 Egentransport | Koder for type transport. Se tabell under. |
| 7.Typegodkjenning | | | |
|  | Typegodkjenningsnummer, norsk | 6415-038/2014 | Produsent må søke om å få godkjent et type kjøretøy for forskjellig type transport. Dette er et nummer som forteller hva slags typegodkjenning kjøretøyet har.  <https://www.vegvesen.no/kjoretoy/kjop-og-salg/import/kommersiell-import/nasjonal-typegodkjenning/>  Hva variant og versjon betyr kan se ut til å avhengig av merket? La elevene undersøke med en forhandler? |
| (K) | Typegodkjenningsnummer, EF | e1\*2007/46\*0401\*09 |
| (D.2) | Variant | 13 |
| (D.2) | Versjon | TCV |
| 1. Vekter (kg) NB! Denne rubrikken ser annerledes ut avhengig av kjøretøy. (F.1/F.2) og (G) er først eksemplifisert for en personbil. Deretter for en hestehenger der (O.1 og O.2) er lagt til. For å forstå tallene i denne rubrikken må man forstå noen vektbegreper i tillegg til de som forklares i tabellen:   Tillatt vekt er den vekten kjøretøyet maksimalt lovlig kan ha.  Aktuell vekt er vekt kjøretøyet har i nuet.  Det er også kjekt å vite noe om førerkortklasser. Førerkortklasser forholder seg til maksimalt tillatte totalvekt og ikke til aktuell vekt. Veldig komplisert. :) | | | |
| Eksempel personbil | | | |
| (F.1/  F.2) | Tillatt totalvekt | 2540 | Dette er maksimale tillatte totalvekt på kjøretøyet. Altså med passasjerer og last. |
|  | Tillatt aksellast | 1280/1310 | Dette er maksimale tillatte aksellast for kjøretøyet. Aksellast er den lasten som akselen på et kjøretøy påfører veidekket. I dette tilfellet er det oppgitt maksimalt tillatt aksellast på både front- og bakaksel. Disse er muligens forskjellige for å tillate forskjellige fordelinger av last i bilen? Lov å laste mer bak enn foran? Dette kan elevene få undersøke om de vil. Hva er sammenhengen med tillatt totalvekt? Og hvorfor er det høyere? |
| (G) | Egenvekt med fører | 1851 | Dette er hva kjøretøyet veier innberegnet en fører på 75 kg. Hvorfor 75 kg, tro? Hvor mye veier da kjøretøyet i seg selv? Og hvor mye kan du laste det med? |
|  | Tillatt nyttelast inkl. passasjerer | 689 | Hva er sammenhengen mellom tallene her? |
| (F.3) | Tillatt vognkortvekt | 4790 | Du kan ha en tilhenger med, men den maksimale vekten av bil pluss maksimal aktuell vekt tilhenger må ikke overskride dette. Vær obs på at det er tilhengerens tillatte aktuelle vekt som gjelder, mens det er bilens totalt tillatte vekt. I tillegg er det regler for dette avhengig av hvilket kjørekort føreren har. Hvor tung tilhenger har denne bilen lov til å ha med?  Dette er ganske vanskelig å svare på!  <https://www.tv2.no/broom/dette-er-trafikkregelen-du-ma-vaere-einstein-for-a-forsta/12693063/>  Det enkleste er å laste ned henger-appen til statens vegvesen, men kanskje elevene finner ut av det?  Hva slags tilhenger har denne bilen lov å trekke? Hvilket førerkort må man ha? Kan bilen trekke hengeren under? |
| (O.1) | Tillatt hengervekt, med brems | 2200 | Maksimalt tillatte vekt av tilhenger. Merk at det er den aktuelle totalvekten for tilhengeren som gjelder og ikke det den kan lastes med. Hva er sammenhengen mellom tallene her? (Tillatt vognkortvekt – tillatt hengervekt = tillatt aksellast foran pluss bak). |
| (O.2) | Tillatt hengervekt, uten brems | 750 | Hvorfor er denne lavere tro? Hva slags brems må tilhengeren ha? |
|  | Tillatt koplingslast | 100 | Hvor mye vekt som kan ligge på hengefestet. |
|  | Tillatt taklast | 100 | Hvor mye vekt som kan ligge på taket. For eksempel takboks. Hvor mange skipar kan vi ha i takboksen? |
| Eksempel henger | | | |
| (F.1/  F.2) | Tillatt totalvekt | 2600 | Dette er maksimale tillatte totalvekt på kjøretøyet. Altså med passasjerer (hester) og last. |
|  | Tillatt aksellast | 2600 | Dette er maksimale tillatte aksellast på frontaksel og bakaksel for kjøretøyet. Det skilles ikke mellom akslene. |
| (G) | Egenvekt med fører | 850 | Dette er hva kjøretøyet veier, men her er det ingen fører. |
|  | Tillatt nyttelast inkl. passasjerer | 1750 | Hva er sammenhengen mellom tallene her? |
|  | Tillatt koplingslast | 150 | Hvor mye vekt som kan ligge på hengefestet. |
| Eksempelet som gis er nå videre igjen personbil. | | | |
| 1. Dimensjoner (mm) | | | |
|  | Bredde | 1900 | Når kan vi trenge disse målene? Hvorfor er de angitt i mm og hva blir det i cm, dm og m? Får vi plass til denne bilen i klasserommet? I gymsalen? Min bestefar og kompisgjengen bar en gang bilen til rektor (ei boble) inn i gymsalen bare for moro, hvor mange må man være for å klare det, tro? Og hadde det vært mulig hos dere? Hvor stor burde en parkeringsplass være? |
|  | Lengde | 4850 |
|  | Høyde | 1700 |
| (M) | Akselavstander | 2920 | Avstand mellom for- og bakaksel. Hva betyr det? Hvorfor står den her, tro? Når kan man ha bruk for å vite det? (Jeg vet ikke svaret på det. Bare kjekt å ha? ) |
| 1. Motor/Drivverk | | | |
| (P.1) | Slagvolum (cm3) | 1968 | <https://no.wikipedia.org/wiki/Slagvolum_(motor)>  Totalt volum i bilens sylindre. Hvor mange sylindre er vanlig og hva er det egentlig? Hvordan kan vi finne ut hvor mange sylindre en bil har? Denne bilen har fire sylindre. Hva er er volum på en sylinder og hvor stor er den ca? Like stor som en brusflaske? Større eller mindre? Hvor finner vi de? |
| (P.2) | Motoreffekt (kW) | 103,00 | Mengde mekanisk energi som utvikles per tidsenhet av en motor. <https://no.wikipedia.org/wiki/Watt>  Eller hvor sterk motoren er. Før brukte man hestekrefter. Hvor mange hestekrefter har denne bilen? Hvilken betydning har dette målet for bilen? |
| (P.3) | Drivstoff | Diesel |  |
| 1. Sitteplasser | | | |
| (S.1) | Antall sitteplasser i forsete | 2 |  |
|  | Antall sitteplasser i alt | 7 |  |
| 1. Aksler/dekk/felger | | | |
| (L) | Antall aksler | 2 |  |
|  | Antall aksler med drift | 1 |  |
| Aksel 1/2 | Std.dekkdimensjon | 205/60R16 | Det første tallet angir dekkets bredde (tykkelse A) i mm. Tallet etter skråstreken er avstanden B (høyde av dekkprofil) gitt som prosent av A (i eksempelet 60%). Den neste bokstaven er type dekk. R står for radialdekk og står på alle personbiler i dag. De to siste sifrene er størrelsen på felgen (innerdiameter av dekket C) gitt i tommer.    <https://no.calcprofi.com/dekk-kalkulator.html>  <https://www.vikingredning.no/artikler/alt-om-dekkmerking>  <https://www.dekk1.no/om-dekk/dekkdimensjoner-vognkort>  <https://no.wikipedia.org/wiki/Hjulst%C3%B8rrelse>  La elevene forsøke å finne det ut selv, men hjelp til med forklaringer. Hvor stort er 16 tommer? Hvorfor brukes det fremdeles tommer, tro? Hvorfor er dette angitt i vognkortet? |
|  | Std. felgdimensjon | 6,5jx16 | Det første tallet er bredden av felgen i tommer (her 6,5’’). Bokstaven står for type felgprofil. x er et gangetegn. Det siste tallet står for felgdiameter. |
|  | Min. LI | 95 | Står for Load index, en kode for hvor mye last hvert dekk kan tåle. Slår man opp i tabell ser man at et dekk med kode 95 skal tåle 690 kg. Tåler dekkene maksimalvekten av denne bilen?  <https://vianor.no/dekkinformasjon/fakta-om-dekk/dekksidemerking/> |
|  | Min innpress | 33 mm | <https://dekkhjelp.wordpress.com/vognkort-og-informasjon/>  <https://no.wikipedia.org/wiki/Innpress>  <https://vianor.no/dekkinformasjon/fakta-om-dekk/et-pa-felger/> |
|  | Maks sporvidde | 1569 mm | Maks sporvidde er avstanden (på akselen) mellom senter av hver felg.  Kan elevene tegne disse målene for å forstå? |
|  | Min hast | H | Hastighetsindeks. Sier hvor høy maksimal hastighet dekkene er ment for. H er maks 210 km/t.  <https://www.vikingredning.no/artikler/alt-om-dekkmerking> |
| 1. Prøveresultater/miljøklasse | | | |
| (U.1) | Standardstøy (dB(A)) | 70 | Hvor mange desibel bilen avgir ved omdreiningstallet (turtallet) på motoren under. Hva kan dette sammenlignes med? Hvor mange desibel er det i et klasserom når dere snakker normalt? Roper? Hva er farlig for ørene? |
| (U.2) | Ved omdreiningstall | 2375 | Omdreiningstall også kalt turtall er hvor mange ganger motorene roterer per minutt.  <https://no.wikipedia.org/wiki/Omdreiningstall>  Hva har omdreiningstallet å si for bilens hastighet? (Om bilen er i gir.) |
| (V.7) | CO2-utslipp (g/km) | 149 | Hvor mye CO2 slipper foresattes bil ut i løpet av en uke? |
| (V.8) | Kombinert forbruk | 5,7 (liter/100 km) | Hvor mye drivstoff bruker foresattes bil i løpet av en uke? Hvor mye koster det? |
| (V.9) | Miljøklasse EURO | EURO 5 | <https://www.tiltak.no/0-overordnede-virkemidler/0-1-miljoe-lover-og-retningslinjer/o-1-9/>  Hvorfor tror dere det er kommet slike lover? |
| Eksempel gitt for hestehenger på de to neste punkt siden det ikke er angitt noe her for personbilen i eksemepelet. | | | |
| 1. Tilhengerkopling | | | |
|  | Tihengerfeste merke | E1-55R-012122\*00 | Merket på tilhengerfestet. Usikker på hva symbolene betyr. Kanskje en tilhengerforhandler vet? |
|  | Tilhengerfeste D-verdi (kN) | 26,0 | D-verdien og S-verdien er det tilhengerfestet skal tåle av kraft horisontalt (D) og vertikalt (S). Kan sammenlignes med at vi henger på et lodd på hengerfestet. Det skal tåle 26 kN (2650 kg) sidelengs og 150 kN (15300 kg) rett ned. |
|  | Tilhengerfeste S-verdi (kN) | 150,0 |
| 1. Merknader | | | |
|  |  | Transportmidlet er godkjent for ikke-næringsmessig transport av hest. Godkjenning er gyldig til: 2024-05-20.  Egenvekt tilhengerkopling ikke angitt. | Hestehengere må godkjennes på nytt hvert 3.år. |

**Kjøretøygruppe teknisk**

M 1 Bil for persontransport med høyst 8 sitteplasser i tillegg til førersetet (Personbil)

M 2 Bil for persontransport med over 8 sitteplasser i tillegg til førersetet og tillatt

totalvekt ikke over 5 000 kg

M 3 Bil for persontransport med over 8 sitteplasser i tillegg til førersetet og tillatt totalvekt over 5 000 kg (Buss)

N 1 Bil for godsbefordring med tillatt totalvekt ikke over 3 500 kg (Varebil)

N 2 Bil for godsbefordring med tillatt totalvekt på over 3 500 kg, men ikke over 12 000 kg (Lastebil)

N 3 Bil for godsbefordring med tillatt totalvekt over 12 000 kg (Lastebil)

O 1 Tilhenger med tillatt totalvekt ikke over 750 kg

O 2 Tilhenger med tillatt totalvekt over 750 kg, men ikke over 3 500 kg

O 3 Tilhenger med tillatt totalvekt over 3 500 kg, men ikke over 10 000 kg

O 4 Tilhenger med tillatt totalvekt over 10 000 kg

T1: Traktor med maksimal hastighet 40 km/t eller mindre, minste sporvidde for akselen nærmest føreren 1150 mm eller over, egenvekt over 600 kg, frihøyde 1000 mm eller mindre.

T2: Traktor med maksimal hastighet 40 km/t eller mindre, minste sporvidde under 1150 mm, egenvekt over 600 kg, frihøyde ikke over 600 mm. Når tyngdepunktshøyde delt på sporvidde er over 0,9, er maksimal hastighet 30 km/t.

T3: Traktor med maksimal hastighet 40 km/t eller mindre og egenvekt 600 kg eller mindre.

T4: Traktor til særlige formål og med maksimal hastighet 40 km/t eller mindre.

T5: Traktor med maksimal hastighet over 40 km/t.

C1: Beltetraktor med maksimal hastighet 40 km/t eller mindre, minste sporvidde for akselen nærmest føreren 1150 mm eller over, egenvekt over 600 kg, frihøyde 1000 mm eller mindre.

C2: Beltetraktor med maksimal hastighet 40 km/t eller mindre, minste sporvidde under 1150 mm, egenvekt over 600 kg, frihøyde ikke over 600 mm. Når tyngdepunktshøyde delt på sporvidde er over 0,9, er maksimal hastighet 30 km/t.

C3: Beltetraktor med maksimal hastighet 40 km/t eller mindre og egenvekt 600 kg eller mindre.

C4: Beltetraktor til særlige formål og med maksimal hastighet 40 km/t eller mindre.

C5: Beltetraktor med maksimal hastighet over 40 km/t.

L1e: Moped.

L2e: Moped med 3 hjul.

L3e: Motorsykkel (lett -, mellomtung – og tung motorsykkel).

L4e: Motorsykkel med sidevogn.

L5e: Motorsykkel med 3 hjul.

L6e: Moped med 4 hjul.

L7e: Motorsykkel med 4 hjul.

R1: Tilhenger til traktor der summen av tillatte aksellaster ikke er over 1500 kg.

R2: Tilhenger til traktor der summen av tillatte aksellaster er over 1500 kg, men ikke over 3500 kg.

R3: Tilhenger til traktor der summen av tillatte aksellaster er 3500 kg, men ikke over 21000 kg.

R4: Tilhenger til traktor der summen av tillatte aksellaster er over 21000 kg.

BB: Beltebil

BM: Beltemotorsykkel

MCM: Moped (registrert i Norge før 9. november 2003)

MCL: Lett motorsykkel (registrert i Norge før 9. november 2003)

MCT: Tung motorsykkel (registrert i Norge før 9. november 2003)

MR: Motorredskap

TR: Traktor (Godkjent før 1. juli 2005)

TT: Traktortilhenger (Godkjent før 1. juli 2005)

*Tekniske underkoder:*

A: Buss som har under 23 passasjerplasser og som kan ta med stående passasjerer.

B: Buss som har under 23 passasjerplasser og som ikke kan ta med stående passasjerer.

1: Buss som har mer enn 45% av det totale passasjerantallet registrert for ståplasser.

2: Buss som har opptil 45% av det totale passasjerantallet registrert for ståplasser.

3: Buss som er innrettet til særlige formål (herunder turbilkjøring).

a: Tilhenger til traktor som er konstruert for en hastighet ikke over 40 km/t.

b: Tilhenger til traktor som er konstruert for en hastighet over 40 km/t.

T4.1: Traktor med frihøyde over 1000 mm Maks 30 km/h hvis tyngdepunktshøyde delt på gjennomsnitt sporvidde er over 0,9

T4.2: Ekstra bred traktor Store dimensjoner

T4.3: Traktor med liten frihøyde Tillat totalvekt maks 10000 kg. Tillat totalvekt delt på egenvekt er maks 2,5. Høyde til tyngdepunkt under 850 mm

C4.1: Beltetraktor med frihøyde over 1000 mm Maks 30 km/h hvis tyngdepunktshøyde delt på gjennomsnitt sporvidde er over 0,9

Norske tekniske underkoder:

V1: Varebil som avgiftsmessig er personbil.

V2: Lastebil som avgiftsmessig er personbil.

V3: Varebil registrert første gang i Norge før 1981.

B1: Beltemotorsykkel klasse 1.

B2: Beltemotorsykkel klasse 2.

MT: Mellomtung motorsykkel.

SA: Campingbil teknisk (ikke nødvendigvis avgiftsmessig)

U11: Motorvogn med største konstruktive hastighet under 11 km/t

Bil gruppe G: Bil gruppe M eller N som regnes som terrenggående i henhold til vedlegg II i Rdir 70/156/EØF som senest endret ved Kdir 98/14/EF. G angis i kombinasjon med aktuell betegnelse i gruppe M eller N.

**Kjøretøygruppe, avgift**

I samsvar med definisjonene i kjøretøyforskriften av 4. oktober 1994 § 2-2 samt forskrift om engangsavgift på motorvogner av 19. mars 2001, nyttes følgende kjøretøygruppe-betegnelser (til dels forkortet) og koder i Autosys og aktuelle registreringsblanketter:

Bil:

101 Personbil, unntatt ambulanse

106 Personbil (Ambulanse)

107 Personbil (Leilighetsambulanse)

201 Buss, registrert første gang her i landet før 1.1.1983

210 Buss, registrert for mindre enn 17 passasjerplasser

211 Buss (Klasse 1)

212 Buss (Klasse2)

213 Buss (Klasse 3)

214 Buss (Klasse 2 og 3)

215 Buss, under 6 meter med inntil (mindre enn) 17 sitteplasser, hvorav minst 10 seter er fastmontert i fartsretningen.

301 Kombinert bil

310 Varebil, registrert første gang her i landet før 1.1.1981 og varebil (Klasse 1) registrert første gang her i landet 1.1.1981 eller senere og som ikke omfattes av kode 314

311 Varebil (Klasse 2), registrert første gang her i landet 1.1.1981 eller senere og som ikke omfattes av kode 315

312 Varebil (Begravelsesbil), (tidligere Likbil)

313 Varebil (Campingbil). Registrert før 1.1.2009

314 Varebil (Klasse 1), fortollet etter 31.3.2001

315 Varebil (Klasse 2), fortollet etter 31.3.2001

316 Campingbil iht. forskrift om engangsavgift § 2-5 som endret pr. 1. januar 2009.

320 Lastebil (med plan), åpent plan med og uten kapell, herunder dumperkasse. Registrert før 1. januar 2005.

321 Lastebil (med lukket godsrom), herunder flyttebil, thermovogn, bankbuss m.v. Registrert før 1. januar 2005.

323 Lastebil (bergingsbil). Registrert før 1. januar 2005.

325 Lastebil, betongblandebil, renovasjonsbil, tømmertransportbil, containerbil og andre

lastebiler som ikke er ført opp med egen kode. Registrert før 1. januar 2005.

330 Lastebil (tankbil), for bensin og olje. Registrert før 1. januar 2005.

335 Lastebil (tankbil), for andre varer enn bensin/olje. Registrert før 1. januar 2005.

336 Lastebil (Campingbil) Registrert før 1.1.2009

340 Trekkbil

Beltebil:

350 Beltebil

Bil:

360 Lastebil (med plan), åpent plan med og uten kapell, herunder dumperkasse. Ingen

totalvektsbegrensning. Omfatter også lastebil med totalvekt mindre enn 7501 kg og

som ikke oppfyller krav til avgiftsgruppe b (rammekravet). Registrert 1. januar 2005 eller senere

361 Lastebil (med lukket godsrom), herunder flyttebil, thermovogn, bankbuss m.v. Ingen totalvektsbegrensning. Omfatter også lastebil med totalvekt mindre enn 7501 kg og som ikke oppfyller krav til avgiftsgruppe b (rammekravet). Registrert 1. januar 2005 eller senere.

363 Lastebil (bergingsbil). Registrert 1. januar 2005 eller senere.

365 Lastebil, betongblandebil, renovasjonsbil, tømmertransportbil, containerbil og andre lastebiler som ikke er ført opp med egen kode. Registrert 1. januar 2005 eller senere.

370 Lastebil (tankbil), for bensin og olje. Registrert 1. januar 2005 eller senere.

375 Lastebil (tankbil), for andre varer enn bensin/olje. Registrert 1. januar 2005 eller

senere.

380 Lastebil (med plan) og totalvekt mindre enn 7501 kg, åpent plan med og uten kapell,

herunder dumperkasse. Oppfyller krav til avgiftsgruppe b (rammekravet).

381 Lastebil (med lukket godsrom) og totalvekt mindre enn 7501 kg, herunder flyttebil,

termovogn, bankbuss m.v. Oppfyller krav til avgiftsgruppe b (rammekravet).

Traktor:

401 Traktor

Motorredskap:

501 Motorredskap (motorkran)

502 Motorredskap (motorsprøyte)

503 Motorredskap (motorstige)

509 Motorredskap, annen motorredskap

Motorsykkel:

601 Moped

610 Lett motorsykkel

620 Tung motorsykkel, herunder mellomtung motorsykkel, og 3 og 4 hjuls motorsykkel

621 Tung motorsykkel (chopper-ombygd)

Beltemotorsykkel:

630 Beltemotorsykkel

Tilhenger:

701 Påhengsvogn (med tank), ikke til traktor

702 Påhengsvogn (til traktor)

703 Påhengsvogn (campingtilhenger)

709 Påhengsvogn, annen påhengsvogn

711 Slepvogn (med tank), ikke til traktor

712 Slepvogn (til traktor)

713 Slepvogn (campingtilhenger)

719 Slepvogn, - annen slepvogn

721 Semitrailer (med tank), ikke til traktor

722 Semitrailer (til traktor)

723 Semitrailer (campingtilhenger)

729 Semitrailer, annen semitrailer

Prøvekjennemerke:

801 Årsprøvekjennemerke for motorvogn med to kjennemerker

802 Årsprøvekjennemerke for tilhenger

803 Dagsprøvekjennemerke

804 Årsprøvekjennemerker for kjøretøygrupper med kun ett kjennemerke

Kombinasjoner av kjøretøygruppe teknisk, teknisk underkode og kjøretøygruppe avgift er opplistet i eget dokument.

Et bilde som inneholder tekst, skjermbilde, programvare, Dataikon

Automatisk generert beskrivelse

Et bilde som inneholder tekst, skjermbilde, programvare, Dataikon

Automatisk generert beskrivelse

Et bilde som inneholder tekst, skjermbilde, programvare, Dataikon

Automatisk generert beskrivelse

Et bilde som inneholder tekst, skjermbilde, programvare, Dataikon

Automatisk generert beskrivelse